പ്രശസ്ത ചീഫ് അസോസിയേറ്റ് ഡയറക്ടര് പി.കെ ജയകുമാര് അന്തരിച്ചു മലയാള സിനിമയിലെ പ്രശസ്ത ചീഫ് അസോസിയേറ്റ് ഡയറക്ടര് പി കെ ജയകുമാര് ജയന് കൃഷ്ണ ഹൃദയ സ്തംഭനം മൂലം അന്തരിച്ചു. 38 വയസ്സായിരുന്നു. പരേതനായ കൃഷ്ണന്കുട്ടിയുടെയും ചന്ദ്രികയുടെയും മകനാണ് . കള, ആറാട്ട്, ഫോറന്സിക്, കോടതി സമക്ഷം ബാലന് വക്കീല്, ആദ്യരാത്രി തുടങ്ങിയ സിനിമകളിലൊക്കെ വര്ക്ക് ചെയ്തു.ബി ഉണ്ണികൃഷ്ണന് , അനില് സി മേനോന് , സുനില് കാര്യാട്ടുകര , ജിബു ജേക്കബ് , രോഹിത് വി എസ് തുടങ്ങി ഒട്ടേറെ സംവിധായകര്ക്കൊപ്പം പ്രവര്ത്തിച്ചു. ആറാട്ടാണ് അവസാനം പ്രവര്ത്തിച്ച സിനിമ. നിയമ ബിരുദധാരിയായ ജയകുമാര് ഫെഫ്ക ഡയറക്ടേഴ്സ് യൂണിയന് ഭരണസമിതി അംഗമാണ്.